नेपाली महिलाको महान् पर्व हरितालिका तीज नजिकिएसँगै यति बेला विभिन्न संघसंस्था तथा समूहहरुले भेला हुने र दर खुवाउने कार्यक्रमको आयोजना गर्ने क्रम बढ्दै गएको छ । वर्षात्पछिको मिलन र समूह तथा संगठनहरुको वार्षिक कार्यक्रमलाई समेत एकैठाउँमा राखेर दर खुवाउने र आपसी भावना आदानप्रदान गर्ने कार्य आफैंमा सकारात्मक कुरा हो । दर खाने कार्यक्रम जुन उद्देश्यको लागि आयोजना हुने गरेका छन् ती कार्यक्रमहरु सम्बन्धित विषयभन्दा विकृत हुँदै गएका घटनाहरु पनि सार्वजनिक भैरहेका छन् ।
